# ఒక్కడినే

| ఒక్కడినే |
| --- |
| ఒక్కడినే సినిమా పోస్టర్ |
| దర్శకత్వం | శ్రీనివాస్ రాగా |
| రచన | చింతపల్లి రమణ |
| నిర్మాత | సి. వి. రెడ్డి |
| తారాగణం | నారా రోహిత్ నిత్యా మీనన్ |
| ఛాయాగ్రహణం | ఆండ్రూ |
| కూర్పు | మార్తాండ్ కె. వెంకటేష్ |
| సంగీతం | కార్తీక్ |
| నిర్మాణ సంస్థ | గులాబీ మూవీస్ |
| విడుదల తేదీ | ఫిబ్రవరి 14, 2013 |
| సినిమా నిడివి | 133 నిమిషాలు |
| దేశం | భారతదేశం |
| భాష | తెలుగు |

**ఒక్కడినే**  2013, ఫిబ్రవరి 14న విడుదలైన తెలుగు చలనచిత్రం. గులాబీ మూవీస్ పతాకంపై సి.వి. రెడ్డి నిర్మాణ సారథ్యంలో శ్రీనివాస్ రాగా దర్శకత్వం వహించిన ఈ చిత్రంలో నారా రోహిత్, నిత్యా మీనన్ నటించగా, కార్తీక్ సంగీతం అందించాడు. ఈ చిత్రం *ఔర్ ఏక్ దుష్మన్* పేరుతో హిందీలోకి, *కనలట్టమ్* పేరుతో మలయాళంలోకి అనువదించబడింది.

## నటవర్గం

* నారా రోహిత్ (సూర్య)
* నిత్యా మీనన్ (శైలజ)
* కోట శ్రీనివాసరావు (శివయ్య)
* చంద్రమోహన్
* బ్రహ్మానందం (శోధన్)
* ఎమ్మెస్ నారాయణ
* ఆలీ (నటుడు)
* సత్య కృష్ణన్
* నాగేంద్రబాబు (శ్రీను మామ)
* సాయి కుమార్ (శివాజీరావు)
* శ్రీవిష్ణు (శైలజ అన్న)
* జి. వి. సుధాకర్ నాయుడు (ఇన్స్పెక్టర్)
* స్నిగ్ధ (సుజాత)
* సుధ
* శ్రీనివాస రెడ్డి
* గురుప్రీత్ సింగ్
* రచనా మౌర్య

## సాంకేతికవర్గం

* దర్శకత్వం: శ్రీనివాస్ రాగా
* నిర్మాత: సి. వి. రెడ్డి
* రచన: చింతపల్లి రమణ
* సంగీతం: కార్తీక్
* ఛాయాగ్రహణం: ఆండ్రూ
* కూర్పు: మార్తాండ్ కె. వెంకటేష్
* నిర్మాణ సంస్థ: గులాబీ మూవీస్

## నిర్మాణం

### చిత్రీకరణ

ఈ చిత్రం 2012, జనవరి 5న హైదరాబాదులో లాంఛనంగా ప్రారంభించబడింది. అదే రోజు మొదటి షెడ్యూల్ ప్రారంభించబడి, 2012, జనవరి 9 వరకు హైదరాబాదులో చిత్రీకరణ కొనసాగింది. 2012, ఫిబ్రవరి 24న అరకులో ఈ చిత్రం రెండవ షెడ్యూల్ ప్రారంభించబడింది. క్లైమాక్స్ దృశ్యాలు 2012, జూన్ 28 రామోజీ ఫిల్మ్ సిటీలో ప్రారంభించబడ్డాయి. రామోజీ ఫిల్మ్ సిటీలో రచనా మౌర్య, 70 మంది ఇతర నృత్యకారులతో ‘పుట్టింటొల్లు తరిమేసారు…’ (జయమాలిని సూపర్ హిట్ పాట రీమిక్స్) అనే ఐటమ్ సాంగ్ చిత్రీకరించబడింది.

## పాటలు

| ఒక్కడినే |
| --- |
| పాటలు by కార్తీక్ |
| Released | 22 అక్టోబరు, 2012 |
| Recorded | 2012 |
| Genre | పాటలు |
| Length | 21:02 |
| Label | ఆదిత్యా మ్యూజిక్ |
| Producer | క్తారీక్ |
| కార్తీక్ chronology |
|

|  |  |  |
| --- | --- | --- |
| *అరవన్* (2011)
 | ఒక్కడినే (2012)
 | *కొరియర్ బాయ్ కళ్యాణ్* (2015)
 |

 |

ఈ చిత్రానికి కార్తీక్ సంగీతం అందించాడు. తెలుగులో కార్తీక్ కు ఇది తొలి సినిమా. 2012, అక్టోబరు 22న హైదరాబాదులోని శిల్పకళా వేదికలో ఈ చిత్ర ఆడియో విడుదలయింది. ఈ కార్యక్రమానికి నందమూరి బాలకృష్ణ, కృష్ణంరాజు, కెఎల్ నారాయణ, సాగర్, ప్రసన్న కుమార్, శేఖర్ బాబు, తమ్మారెడ్డి భరద్వాజ, గోపినాథ్ రెడ్డి, అశోక్ కుమార్ విచ్చేసారు. నందమూరి బాలకృష్ణ ఆడియో ఆవిష్కరించారు.

| క్రమసంఖ్య | పేరు | గాయకులు | నిడివి |
| --- | --- | --- | --- |
| 1. | "సీతాకోక నచ్చావే (రచన: రామజోగయ్య శాస్త్రి)"   | కార్తీక్, కె.టి. దర్శన | 3:56 |
| 2. | "హేయ్ పో (రచన: కృష్ణ చైతన్య)"   | శ్వేత మోహన్ | 4:24 |
| 3. | "డోలా డోలా (రచన: రామజోగయ్య శాస్త్రి)"   | విజయ్ ప్రకాష్, పూజా, మాళవిక | 4:24 |
| 4. | "పుట్టింటోళ్ళు తరిమేసారు (రచన: సాహితి)"   | రంజిత్, గీతా మాధురి, స్టీవ్ వట్జ్ | 3:41 |
| 5. | "హోలా హోలా (రచన: భాస్కరభట్ల రవికుమార్)"   | కార్తీక్, ఎం.ఎం. మనస్వి | 4:37 |
| **21:02** |

## టివి హక్కులు

4 కోట్ల రూపాయలకు సన్ టివి నెట్వర్క్ వాళ్ళు శాటిలైట్ హక్కులు తీసుకున్నారు.

## విడుదల

ఈ చిత్రం సెంట్రల్ బోర్డ్ ఆఫ్ ఫిల్మ్ సర్టిఫికేషన్ నుండి U/A సర్టిఫికేట్ అందుకుంది. ఈ చిత్రాన్ని 2012, డిసెంబరు 7న విడుదల చేయాలని అనుకున్నారు, కాని చాలాసార్లు వాయిదా పడింది. చివరగా ఈ చిత్రం 2013, ఫిబ్రవరి 14న ప్రేమికుల దినోత్సవం రోజున విడుదలయింది.

## స్పందన

ఈ చిత్రం విమర్శకుల నుండి ప్రతికూలంగా మిశ్రమ సమీక్షలను అందుకుంది.

* టైమ్‌సోఫాప్.కామ్ రేటింగ్ - 2.25/5
* వన్ఇండియా ఎంటర్టైన్మెంట్ రేటింగ్ - 2.5/5
* టైమ్స్ ఆఫ్ ఇండియా రూటింగ్ - 2/5
* రెడిఫ్ - 1.5/5

## పురస్కారాలు

1. నంది పురస్కారం - 2012 నంది పురస్కారాలులో ఉత్తమ ఫైట్ మాస్టర్ (గణేష్) విభాగంలో అవార్డు వచ్చింది.

## మూలాలు

## ఇతర లంకెలు

* ఇంటర్నెట్ మూవీ డేటాబేసు లో *ఒక్కడినే*